คนพิการตาบอดในกัมพูชา หันไปทำงานในโรงนวดแผนโบราณกันมากขึ้น
คนตาบอดในกัมพูชามักจะถูกมองว่า เป็นคนด้อยโอกาส และถูกกีดกันทั้งในด้านการศีกษา และการทำงานมาโดยตลอด หนทางหนึ่งที่คนตาบอดเหล่านั้น จะหลุด
กัมพูชาเป็นประเทศที่มีอัตราส่วนคนตาบอดมากที่สุดในโลกประเทศหนึ่ง คาดว่าปัจจุบันมีชาวกัมพูชาตาบอดอยู่ราว 144,000 คน หรือ1.25% ของประชากรทั้งหมด พูดง่ายๆ ก็คือในชาวกัมพูชา 100 คน จะมีคนตาบอดมากกว่า 1คนโดยสาเหตุหลักที่ทำให้มีคนตาบอดจำนวนมาก ก็เพราะปัญหาการขาดแคลนด้านสาธารณสุข ส่งผลให้โรคอีสุกอีใสหรือโรคหัดลุกลามประกอบกับอุบัติเหตุจากการจราจร อาชญากรรม และกับระเบิดที่หลงเหลือจากสงครามหลายทศวรรษล้วนเป็นสาเหตุให้ชาวกัมพูชาจำนวนมาก กลายเป็นคนพิการทางดวงตาซึ่งคนตาบอดเหล่านั้นมักจะถูกกีดกันจากสังคมทั้งในด้านการศึกษา และการทำงาน คุณบูน เมา ผอ.สมาคมคนตาบอดในกัมพูชาซึ่งสูญเสียดวงตาไปเมื่อ 16 ปีที่แล้วเพราะถูกหัวขโมยสาดน้ำกรดใส่หน้าบอกว่าคนตาบอดในกัมพูชา มักจะถูกกีดกัน เนื่องจากสังคม และครอบครัวเชื่อว่าคนตาบอดเหล่านั้นทำกรรมมาในชาติที่แล้ว จึงต้องก้มหน้ารับกรรมต่อไปในชาตินี้กลายไปคนไร้ประโยชน์ต่อสังคม คุณเมากล่าวว่า การให้โอกาสด้านการศึกษา และการทำงานตลอดจนการดูแลสุขภาพ คือสิ่งสำคัญที่จะช่วยให้คนตาบอด หลุดพ้นจากวงจรความยากลำบากเช่นเดียวกับคนตาบอดที่ประสบความสำเร็จในชีวิต และหน้าที่การงานหลายคนหนึ่งในนั้นคือคุณวี แระ เจ้าของโรงนวดคนตาบอดแห่งหนึ่งในกรุงพนมเปญผู้สูญเสียดวงตาไปตั้งแต่ยังแบเบาะเพราะโรคอีสุกอีใส คุณวี แระเล่าว่าเขาเริ่มเรียนรู้วิชานวดแผนโบราณ ก่อนที่จะลงทุนกับเพื่อนๆ เปิดโรงนวดชื่อ Seeing Hands หรือ มือมีดวงตา จากนั้นจึงเปิดสอนวิธีนวดให้แก่เพื่อนๆ คนตาบอดเพื่อนำไปใช้หาเลี้ยงชีพต่อไปปัจจุบัน ธุรกิจนวดแผนโบราณในกัมพูชา เติบโตขึ้นมากในช่วงไม่กี่ปีที่ผ่านมามีโรงนวดโดยคนตาบอดผุดขึ้น ในกรุงพนมเปญและเมืองอื่นๆ มากกว่า10 แห่ง คุณโส ภารี ชายวัย 24ปีผู้รอดชีวิตจากกับระเบิด แต่ต้องเสียดวงตาไป บอกว่า การเข้ามาทำงานเป็นหมอนวดแผนโบราณได้เปลี่ยนชีวิตของเขาจากหน้ามือเป็นหลังมือ ชายตาบอดผู้นี้บอกว่า จากที่เคยเป็นภาระของครอบครัวเวลานี้เขาสามารถทำงานหาเงินเองได้ และยังช่วยจุนเจือครอบครัวได้อีกด้วย และสำหรับลูกค้าที่มาใช้บริการนั้นหลายคนยืนยันว่าหมอนวดตาบอดนวดได้ดีกว่าคนตาดีเสียอีกซึ่งอาจเป็นเพราะคนตาบอดมีประสาทรับรู้การสัมผัสที่ดีกว่าคนทั่วไปนั่นเอง คุณโทนี่ไรซ์ นักท่องเที่ยวชาวอังกฤษเป็นอีกผู้หนึ่งที่ติดใจมือมีตาของหมดนวดตาบอดชาวกัมพูชา คุณโทนี่แนะนำให้ลองมาใช้บริการหมอนวดตาบอดในกัมพูชาดูเพราะพวกเขาจะเอาจริงเอาจัง และกดจุดต่างๆ ได้อย่างแม่นยำราวกับตาเห็นสำหรับค่าบริการที่ร้าน SeeingHands นั้นตกชั่วโมงละประมาณ 5 ดอลล่าร์หรือราว 175 บาทเท่านั้น นอกจากราคาจะเป็นกันเองแล้วการได้มานวดที่ร้านมือมีดวงตานี้ อาจจะช่วยเปิดดวงตาที่หัวใจ ให้คุณได้มองเห็นคุณค่าของคนด้อยโอกาสในสังคมมากขึ้นก็เป็นได้